Mandag den 7. marts blev han varetægtsfængslet i fire uger ved retten i Aalborg, sigtet for voldtægt. Da han senere samme dag kl. ca. klokken 15.15 skulle indsættes i Hobro Arrest, lykkedes det ham at flygte. Siden har politiet ledt efter ham i hans hjemby og hos familie og venner. Nu er han fundet i Ertebølle på Vesthimmerland, det oplyser Johan Nielsen fra Nordjyllands Politi til TV2/Nord.dk Manden er sigtet for at have voldtaget en 24-årig kvinde efter at have kørt hende hjem til hendes ekskæreste. Da ekskæresten ikke var hjemme, tilbød han at køre pigen hjem til sig selv hos sine forældre. Her er voldtægten angiveligt foregået, da forældrene ikke var hjemme.

Opsummering:
Den 27-årige mand fra Overlade, der flygtede fra arresten i Hobro for over to uger siden, er nu atter i Politiets varetægt.